jkorsvik/nowiki_second_scrape_merged huggingface dataset:
Runeinnskriftene på Hennøy

Runeinnskriftene på Hennøy er i alt ni runeinnskrifter på en steinblokk på Hennøya i Bremanger kommune, Sogn og Fjordane. Blokka ligger i en sørvendt vik på vestsiden av øya. Vika ligger ut mot et trangt sund mellom øya og fastlandet. Dette har opp gjennom tiden vært en mye brukt ankerplass.
Sommeren 1925 var Johs. Bøe ved Vingen for å dokumentere helleristningene der. Han fikk da høre om runene på Hennøya og laget et notat om det. Det var først i 1935 at han og Magnus Olsen fikk anledning til å reise ut og registrere innskriftene.


=== Innskrift I ===
Består av ett ord:

þorþrSom er mannsnavnet Tor.


=== Innskrift II ===
Også bare ett ord:

atresSom er mannsnavnet Anders.


=== Innskrift III ===
her:lago:þeir, men er komo afrisa lade meþ loþnu skipi af (g)ulliok þet er i þessum steiniPå norrønt er det: Hèr làgu þeir menn, er kòmu af Risalandi međ hlǫđnu skipi af gull. Ok þat er i þessum steini.
Og på moderne norsk: «Her lå de menn som kom fra Risaland med skipet lastet med gull. Og det (gullet) er i denne steinen».


=== Innskrift IV ===
Dette er en meget fragmentarisk innskrift. Det eneste bevart er:

...þerunar þæ...Rùnar þessar..., dvs. «Disse runene....»


=== Innskrift V ===
Også meget fragmentarisk:

...aik... ortir:ra...Denne innskriften er ikke tydet.


=== Innskrift VI ===
ræist:ramr:iotun:runar«Den ramme jotnen reiste runene.» (Ram i betydningen ond, frekk.) Magnus Olsen mener innskriften henspiller på trollet i Hornelen, som ligger rett nord for Hennøya.


=== Innskrift VII ===
Nok et fragment:

...ok hænta...Denne innskriften er ikke tydet.


=== Innskrift VIII ===
Innskriften er skadd ved at et hjørne av steinen er slått av. Slutten av teksten mangler.

ǫmotr:ræist:þeir:...þo:sa...På norrønt: Ǫgmundr reist. þeir liđu ... På moderne norsk blir det: «Ogmund ristet (runene). De fòr ...»


=== Innskrift IX ===
Også denne innskriften mangler slutten:

samađr:resti:runar:þæsar er uas utanb ...På norrønt er det: Sà mađr risti runar þessar, es vas ùtanb ..... «Den mannen ristet runer som var utanb...»
Ristningene er registrert av Riksantikvaren med ID nr. 66762.


== Litteratur ==
Norges innskrifter med de yngre runer. Oslo: Norsk historisk kjeldeskrift-institutt. 1957. s. 22ff. 


== Eksterne lenker ==
«Runeinnskriftene på Hennøy». Kulturminnesøk. Riksantikvaren – Direktoratet for kulturminneforvaltning.
Evje kino

Evje kino var en kino i Evje kommune. Den ble etablert i 1922, etter at kommunen hadde fått tilskudd fra staten til kinodrift. 
Evje kinos storhetstid var i etterkrigstiden.På 2000-tallet åpnet en ny kino i Evje, Evjemoen kino, inne på området etter den nedlagte militærleiren, Evjemoen.


== Kinosjefer ved Evje kino ==


== Samlingspunkt ==
Kinoen ble også brukt til andre tilstelninger og var et velkjent samlingspunkt i bygda. Lokalet ble brukt til både dans og konserter.


== Brann ==
I 2013 ble den nå nedlagte Evje kino påtent. Den gamle kinobygningen ble senere revet.


== Arkivet ==
Arkivet etter Evje kommunale kino befinner seg på KUBEN i Arendal. Arkivet omfatter møtebøker, saksarkiv, regnskapsbøker, tegninger og diverse.


== Referanser ==


== Kilder ==
Uleberg, Olav O. Kultursoge for Evje og Hornnes. Bind 1. Evje og Hornnes bygdeboknemnd, 1990.


== Eksterne lenker ==
Arkiv etter Evje kino på Arkivportalen
Runesteinen ved Anda

Runesteinen ved Anda er en flyttblokk med to runeinnskrifter ved Andaneset i Gloppen kommune, Sogn og Fjordane. Stedet ligger rett vest for fergeterminalen ved Anda, på fergesambandet Lote-Anda på E39. Den er registrert av Riksantikvaren med ID nr. 72923.
Steinen ligger helt ute på neset mellom Nordfjorden og Gloppefjorden. Det har gjennom tidene vært vel kjent i lokalmiljøet at det var hugget inn tegn på den. I verket «Norsk Folkekultur» (1916) blir de omtalt som mulige runer. I 1939 kom Haakon Shetelig til stedet og kunne konstatere at det dreide seg om ekte runeinnskrifter. Høsten samme år ble innskriftene dokumentert av Håkon Hamre og publisert året etter.
Innskrift I lyder:

h(er) (e)r gull ok uilur un(d)irAslak Liestøl tolker dette som: Hèr er gull ok villur undir. På moderne norsk blir det «Her er (det) gull og hekseri under».
Innskrift II er utydelig, men Liestøl mener å lese:

þair luþnaukþu...På moderne norsk blir det: «De, Lodin og Tor ...». Begge innskriftene regnes å være fra 1000-tallet.


== Litteratur ==
Norges innskrifter med de yngre runer. Oslo: Norsk historisk kjeldeskrift-institutt. 1957. s. 22ff.
Per William Kilde

Per William Kilde (født 2. mai 1932 i Oslo) er en norsk billedkunstner, bosatt i Homborsund i Grimstad kommune. Han har også arbeidet som lærer og musiker og vært innspillingssjef ved Norsk Phonogram og studiosjef i ETA-studio i Oslo.Kilde ble utdannet ved Norges musikkhøgskole i Oslo (1961). Han har hovedfagseksamen i forming fra Telemark lærerhøgskole (1983). Som kunstner, debuterte han i Paris i 1985. I løpet av disse årene, har han over over hundre  utstillinger bak seg, nasjonalt og internasjonalt. I 1990 deltok han på en stor internasjonal utstilling i Bordeaux, hvor han mottok Bordeaux bys æresmedalje. De fleste ustillingene hans har vært i Frankrike, Belgia og Tyskland. 
I august 2015 ble Kilde invitert tilbake som æresutstiller til en stor utstilling i Bordeaux. Her viste han en serie fargerike silketrykk, inspirert av naturen.


== Referanser ==


== Eksterne lenker ==
Offisielt nettsted
Labben bru

Labben bru var ei veibru på europavei 6 som gikk over Labbdalen ved Espa i Stange kommune i Innlandet. Brua, som ble åpnet i 1970, var ei stålplatebærerbru med tre spenn, den var 141 meter lang og 9 meter bred. Veien med brua ble erstattet av ny E6 med Espatunnelen og to nye bruer over Labbdalen, som ble tatt i bruk 9. oktober 2014. Labben bru ble sprengt ned 25. august 2015.


== Kilder ==
Statens vegvesen: E6-bru i Stange sprengt (25. august 2015, besøkt 26. august 2015)
NRK: Her sprenges brua i filler (25. august 2015, besøkt 26. august 2015)
Hamar Arbeiderblad: Nå kan du kjøre Espa-tunnelen (8. oktober 2014, oppdatert 9. oktober 2014, besøkt 26. august 2015)
Dayer Quintana

Dayer Uberney Quintana Rojas (født 10. august 1992 i Cómbita) er en colombiansk syklist, som syklet for Movistar Team fra 2014 til 2018. Quintana er lillebroren til Nairo Quintana. Hans første profesjonelle seier var 3. etappe av Østerrike rundt 2014.


== Referanser ==


== Eksterne lenker ==
(en) Dayer Quintana – ProCyclingStats 
(en) Dayer Quintana – Cycling Archives 
(en) Dayer Quintana – Cycling Quotient 
(en) Dayer Quintana – CycleBase 
(en) Dayer Quintana – TheSports.org
Newfoundlandskogsmår

Newfoundlandskogsmår (Martes americana atrata) er et rovpattedyr i mårfamilien som finnes i Newfoundland; det er en distinkt underart av amerikamår (M. americana).


== Eksterne lenker ==
(en) Newfoundland skogsmår i Encyclopedia of Life 
(en) Newfoundland skogsmår i Global Biodiversity Information Facility 
(en) Newfoundland skogsmår hos ITIS 
(en) Newfoundland skogsmår hos NCBI 
Martes americana atrata – detaljert informasjon på Wikispecies
Arsim Gashi

Arsim Gashi (født 3. desember 1983 er en svensk fotballspiller. Gashi, som er spiss, spilte for Assyriska IF fram til 2014-sesongen. Han har tidligere spilt profesjonell fotball for IFK Mariehamn i Veikkausliiga.


== Referanser ==


== Eksterne lenker ==
(en) Arsim Gashi – Transfermarkt 
(en) Arsim Gashi – Soccerway 
(en) Arsim Gashi – FBref 
«Arsim Gashi», profil på SvFFs hjemmeside (sv)
Nordberg Basket

Nordberg Basket er en basketballklubb fra Nordberg i Oslo. Klubben er tilsluttet Oslo og Akershus Basketballkrets.
Nordberg Basket ble stiftet i 2011, og var den påfølgende sesongen å finne i 6. divisjon. Innen 2015-16-sesongen hadde laget rykket opp til 1. divisjon, landets nest øverste nivå. Sesongen etter, 2016-17, vant Nordberg 1. divisjon.I 2014 opprettet klubben et B-lag, og i 2017 var også et kvinnelag på plass.Klubben har sitt geografiske tyngdepunkt i området Nordberg – Korsvoll – Kringsjå – Tåsen – Berg i bydel Nordre Aker.
Klubben spiller sine hjemmekamper i Marienlysthallen.


== Resultater ==


=== A-lag ===


=== B-lag ===


== Lagoppstilling ==


=== A-lag ===


=== B-lag ===


== Referanser ==
Beingårdsheia

Beingårdsheia er et fjell sørøst for Beingårdsvatnet i Flatanger kommune. Det har en høyde på 612 meter over havet. Toppen er det høyeste punktet i Flatanger.  


== Fotnoter ==


== Referanser ==


== Eksterne lenker ==
«Beingårdsheia». World Wide Vikings. Arkivert fra originalen 4. mars 2016. Besøkt 26. august 2015.
Wojciech Nowicki

Wojciech Nowicki (født 22. februar 1989 i Białystok) er en polsk friidrettsutøver, som konkurrerer innen sleggekast. Han ble olympisk mester i sleggekast  i sommer-OL 2020 som ble arrangert i Tokyo i 2021. Han har også bronse fra VM i friidrett 2015 og 2017 og sølv fra VM i friidrett 2022. 


== Idrettskarriere ==
Nowicki deltok ved U23-EM i friidrett 2011 i Ostrava i Tsjekkia, der han kom på 5.-plass med et bestekast på 72,20 meter. Han kom også på 5.-plass ved Universiaden 2013, der han kastet 75,32 meter. 
På nasjonale nivå kom han på 3.-plass ved det polske mesterskapet i 2011 og 2012, og 2.-plass i 2013, 2014 og 2015.Han deltok ved VM i friidrett 2015 i Beijing, og kom på 3.-plass med 78,55 meter, samme lengde som Dilshod Nazarov som kom på 2.-plass fordi hans nest lengste kast var lengre. Polske Paweł Fajdek vant denne øvelsen. I VM 2017 ble det også bronse i sleggekast. 
Han ble olympisk mester i sleggekast  i sommer-OL 2020 som ble arrangert i Tokyo i 2021. 
I VM i friidrett 2022 tok sølv Nowicki sølv i sleggekast. Det ble polsk dobbelseier ettersom Paweł Fajdek vant sin femte VM-tittel på rad. 


== Referanser ==


== Eksterne lenker ==
(de) Wojciech Nowicki – Munzinger Sportsarchiv 
(en) Wojciech Nowicki – Olympics.com 
(en) Wojciech Nowicki – Olympic.org 
(en) Wojciech Nowicki – Olympedia 
(en) Wojciech Nowicki – Sports-Reference (OL-resultater – arkivert) 
(pl) Wojciech Nowicki – Polens olympiske komité 
(en) Wojciech Nowicki – World Athletics 
(en) Wojciech Nowicki – Diamond League 
(en) Profil hos AllAthletics Arkivert 20. september 2015 hos Wayback Machine.
(pl) Profil hos det polske friidrettsforbundet
Ørnulf Salicath

Ørnulf af Fjordene Salicath (født 12. juni 1888 på Ingier i Ullensaker, død 28. desember 1962 på Elverum) var en norsk kunstner, kjent som leder av Kunstnerforeningen fra 1928 til 1938.  Han fikk omkring 1931 sikret videre drift av Kunstnernes restaurant Blom såvel som satt i gang et støttefond for norske kunstnere.


== Bakgrunn og utdannelse ==
Han var sønn av Carl Peter Fredrich Guise Salicath (1860–1920) og Emilie Constanse Pauline Schau (1862–1942). Faren var kaptein i militæret.  Etter oppveksten i Bergen begynte han i 1903 på Den kongelige tegneskole i Kristiania og studerte videre hos Kristian Zahrtmann i København fra 1906. Salicath ble med i «De 13» og fikk pengestøtte av kunstsamleren Christian Tetzen Lund (1852–1936).  Fra 1911 studerte han også i Paris.


== Kunstnerisk virke ==
I 1910 holdt han separatutstilling hos Blomqvist i Oslo. Kunstkritikersignaturen b. i Morgenbladet var forbeholden i sin omtale av de utstilte arbeidene; kritikeren mente at Salicath hadde utviklet seg positivt siden sin forrige utstilling, men at han ennå var kunstnerisk umoden. Et gjennomgangstema i omtalen av hans utstilte arbeider tidlig på 1910-tallet var at man så en klar påvirkning fra maleren Ludvig Karsten; den kjente kritikeren Jappe Nilssen skrev i anledning en ny separatutstilling hos Blomqvist høsten 1911 at Karsten riktignok var et godt forbilde for en ung kunstner, men han savnet Salicaths egen personlighet i bildene der Karsten-innflytelsen var mest markant. Jappe Nilssen avrundet likevel med å anbefale leserne å merke seg denne kunstneren: «Hver ny utstilling av ham betegner ny landevinning for hans kunst.» Jappe Nilssen var en innflytelsesrik kritker som også kunne være svært infam i sine anmeldelser, og han var derfor en meget omstridt skikkelse i kunstkretser. Utover på 1910-tallet skrev han flere anmeldelser der han ikke var nådig mot visse av Salicaths bilder, men han fastholdt at han hadde stor tro på Salicaths kunstneriske evner, som bare måtte få tid til å utvikle seg.
Ved siden av sin egen kunstneriske virksomhet ble Salicath etter hvert lærer ved Statens Kunst- og Håndverksskole i Oslo. Han påtok seg også utsmykningsoppdrag, og stod blant annet for utsmykning av interiøret til badehotellet Strand Hotell, Fevik i Grimstad, som stod ferdig i 1937. På 1930-tallet var han også leder for Kunstnerforeningen.


== Ordener og hedersbevisninger ==
I 1950 mottok han St. Olavs Orden. Han hadde for øvrig også mottatt Kunstnerforeningens parodiske Purpurneseorden.


== Trivia ==
Ellers var han glad i å danse og spilte piano, komponerte små stykker, foruten å skrive kokebøker og levere bidrag til matspalter i diverse aviser.


== Utgivelser ==
Salicath, Ørnulf (1926). Matstell i hytta og byssa. Oslo: Ny tid. 


== Referanser ==
Kimen kulturhus

Kimen kulturhus er et flerbruks kulturhus i Stjørdal i Trøndelag som ble offisielt åpnet i 21. august 2015. Arkitekt for bygget var Reiulf Ramstad Arkitekter, JSTArkitekter og Lusparken Arkitekter. 
Huset inneholder bibliotek, kunstgalleri, kinosaler, scener tilrettelagt for teater, dans, konserter m.m., kulturskole, ungdomsklubb og Stjørdal kirke. Dessuten finnes en kiosk/kafé og i 2016 åpnes en utendørs park med lekeareal og muligheter for utendørskonserter i tilknytning til kulturhuset. Stjørdal kirke er integrert som en del av kulturhuset og ligger i den nordre delen av huset, med en egen inngang til bruk ved behov.
Kimen ble tildelt Betongtavlen for 2015 sammen med Gulli bru i Sør-Odal kommune. Huset er også tildelt «European Steel Design Awards 2017».


== Referanser ==


== Eksterne lenker ==
Kimen Kulturhus, hjemmeside
The Capitol Albums, Volume 2

The Capitol Albums, Volume 2 er en samleboks som inneholder The Beatles' amerikanske album gitt ut i 1965 på Capitol Records. Boksen, som inneholder den offisielle stereoversjonen av sangene på CD, ble gitt ut i april 2006. CD-ene ble mastret fra bånd fra Capitol Records hvelv, som ble gjort klar av Capitol A&R-leder Dave Dexter jr., som la til reverb på flere av sporene og simulerte stereo på mono spor.
Samleboksen debuterte på Billboard 200 den 29. april 2006 som nummer 46 med et salg på omtrent  27 000 eksemplarer. Den lå 6 uker inne på lista. Boksen ble sertifisert med gull av RIAA, den 19. mai 2006.


== Oversikt over plater i boksen ==
Alle albumene kom ut i stereo- og monoversjon. Se under for lenker til artikler for hvert individuelle album.


== Eksterne lenker ==
Capitol Records presseskriv
Bruce Spizer Essay
Midway internasjonale lufthavn

Chicago Midway internasjonale lufthavn (IATA: MDW, ICAO: KMDW, FAA LID: MDW), også simpelthen kalt Midway Airport, er en lufthavn i Chicago i delstaten Illinois i USA. Den er Chicagos nest største etter O'Hare internasjonale lufthavn  
Det er innenriks flyruter fra lufthavnen (USA) og utenriks til Mexico.  Største operatør fra lufthavnen er lavprisflyselskapet Southwest Airlines.


== Referanser ==


== Eksterne lenker ==
(en) Offisielt nettsted 
(en) Chicago Midway International Airport – kategori av bilder, video eller lyd på Commons
Souvenir of Their Visit to America

Souvenir of Their Visit to America er en EP av The Beatles. Det er den første og siste to EP-en utgitt av Vee-Jay i USA. 
Vee-Jay Records fikk rettighetene til Beatles-sanger etter at Capitol Records sa nei til dem. Etter at Vee-Jay ikke betalte rettigheter og uansett ikke lyktes i å markedsføre The Beatles, mistet de rettighetene til sangene. Det ble likevel avtalt med Capitol Records at rettighetene skulle overføres den 10. oktober 1964. Vee-Jay Records benyttet tiden blant annet til utgivelse av denne EP-en. Den solgte bra, men ettersom den ble solgt over postordre og ikke fra platebutikk, ble den ikke tatt med på topplisten over antall salg.


== Sporliste ==


=== Side en ===
«Misery» (Lennon/McCartney)
«A Taste of Honey» (Ric Marlow/Bobby Scott)


=== Side to ===
«Ask Me Why» (Lennon/McCartney)
«Anna (Go to Him)» (Arthur Alexander)
All My Loving (EP)

All My Loving er en EP av The Beatles. Det var den fjerde Beatles-EP-en (My Bonnie ikke inkludert), og den første utgitt i 1964, og består av sanger tidligere utgitt på albumene Please Please Me og With The Beatles. EP-en gikk til topps både i Storbritannia og Australia.


== Sporliste ==


=== Side en ===
«All My Loving» (Lennon/McCartney)
«Ask Me Why» (Lennon/McCartney)


=== Side to ===
«Money (That's What I Want)» (Janie Bradford/Berry Gordy)
«P.S. I Love You» (Lennon/McCartney)


== Kilder ==
The Beatles - All My Loving
Bob Bertemes

Må ikke forveksles med Bob Bertemes (mellomdistanseløper) (f. 1994)Bob Bertemes (født 24. mai 1993 i Luxembourg by) er en luxembourgsk kulestøter. Han har sølv fra U23-EM i friidrett 2015 som beste individuelle resultat, og innehar den nasjonale rekorden for Luxembourg både innendørs og utendørs. 


== Idrettskarriere ==
Bertemes deltok ved De europeiske småstatslekene 2011 (Games of the Small States of Europe) i Schaan i Liechtenstein, der han kom på 3.-plass i kulestøt, bak islandske Ódinn Björn Thorsteinsson og kypriotiske Georgios Arestis. Samme år deltok han ved junior-EM i friidrett 2011 i Tallinn, men kastet 17,42 i kvalifiseringsrunden, der han ble 23. beste utøver, og nådde ikke finalen. 
Ved junior-VM i friidrett 2012 i Barcelona kom han på 8.-plass i kvalifiseringsrunden, med 19,33 meter, og ble kvalifisert til finalen. I finalen fikk han ingen gyldige kast, og kom sist av de 12 som var kvalifisert. 
Han kom på nytt på 3.-plass ved De europeiske småstatslekene 2013, som ble arrangert i Luxembourg. Hans lengste kast var på 17,65 meter, som var ny luxembourgsk rekord i denne øvelsen. Kulestøt ble vunnet av Danijel Furtula. Bertemes deltok deretter ved U23-EM i friidrett 2013, men ble slått ut i kvalifiseringsrunden med 13. lengste kast. Luxembourg deltok i Third League ved Lag-EM i friidrett 2013, og Bertemes vant her kulesstøtkonkurransen, som ga 12 poeng i lagkonkurransen, der Luxembourg kom på 5.-plass. Han deltok også ved Jeux de la Francophonie 2013, der han kom på 4.-plass, med en ny nasjonal rekord på 18,78 meter.Belgia deltok igjen i Third League ved Lag-EM i friidrett 2014, og denne gangen kom han på 2.-plass i kulestøtkonkurransen, bak Kemal Mesic. 
Ved EM i friidrett innendørs 2015 satte han ny nasjonal innendørsrekord i kvalifiseringen, med 20,56 meter, og i finalen kastet han 20,48 meter og kom på 5.-plass. Han kom på 5.-plass ved European Cup Winter Throwing 2015, da han kastet 19,85 meter. Dette var nasjonal rekord i kulestøt utendørs. Han vant kulestøt ved De europeiske småstatslekene 2015, og ved U23-EM i friidrett 2015 kom han på 2.-plass bak kroatiske Filip Mihaljević. 
Han forbedret den nasjonale rekorden utendørs til 19,87 ved VM i friidrett 2015, dette var det 14. lengste kastet i kvalifiseringen. Han nådde ikke finalen i dette mesterskapet.

2021Bob Bertemes tok en 21. plass for landet sitt i kulestøt under Sommer-OL 2020 i Tokyo og kvalifiserte seg derfor ikke til finalen.


== Referanser ==


== Eksterne lenker ==
(en) Bob Bertemes – Olympedia 
(en) Bob Bertemes – World Athletics 
(en) Bob Bertemes – TheSports.org 
(fr) Profil hos Comité Olympique et Sportif Luxembourgeois
(en) Profil hos All-athletics.com
You Know I Love You

«You Know I Love You» er en sang skrevet av B.B. King, spilt inn og gitt ut på singel med B.B. King i 1952. Singelen kom på 1.-plass på R&B-lista.
Tina Turner spilte inn sangen og ga den ut på albumet What's Love Got to Do with It i 1993. På albumet ble sangen kalt «(Darlin') You Know I Love You».
Twist and Shout (EP)

Twist and Shout er en EP av The Beatles. Det var den første Beatles-EP-en etter at de slo giennom (My Bonnie kom tidligere). Samtlige spor fra EP-en var tidligere utgitt som på albumet Please Please Me. EP-en gikk til topps i Storbritannia og fikk femteplass i Australia.


== Sporliste ==


=== Side en ===
«Twist and Shout» (Phil Medley/Bert Russell)
«A Taste of Honey» (Bobby Scott/Ric Marlow)


=== Side to ===
«Do You Want to Know a Secret» (Lennon-McCartney)
«There's a Place» (Lennon-McCartney)
VM i friidrett 2015 – 400 meter menn

Øvelsen 400 meter menn ved VM i friidrett 2015 ble avholdt på Beijing Nasjonalstadion 23., 24. og 26. august.Norge var ikke representert i øvelsen.


== Kvalifiseringskrav ==


== Program ==
Alle klokkeslett er lokal tid (UTC+8)


== Resultater ==


=== Forsøksheat ===
Kvalifisering: De tre beste (Q) og ellers de seks raskeste (q) kvalifiserte seg til neste runde.


=== Semifinaler ===
Kvalifisering: De to beste (Q) og ellers de 2 raskeste (q) kvalifiserte seg til finalen.


=== Finale ===
Finalen ble avholdt fra kl. 21-25.


== Referanser ==
VM i friidrett 2015 – Spydkast menn

Øvelsen spydkast menn i VM i friidrett 2015 ble avholdt på Beijing Nasjonalstadion i Kina 24. august (kvalifisering) og 26. august (finale).Tittelforsvarer Vítězslav Veselý og sølvvinner fra 2013, Tero Pitkämäki gikk enkelt videre. Dmitriy Tarabin kom ikke videre fra kvalifiseringen for å forsvare som bronse. Den olympiske mesteren, Keshorn Walcott, gikk heller ikke til finalen som en av to kastere med 90 meter dette året. Den andre 90 meterskasteren, Julius Yego, gikk til finalen. Med Walcott ute var Yego forvoritt med mulighet til å heve seg fra sin overraskende fjerdeplass fra Moskva 2013. Da kastet han ny kenyansk rekord på 85,40.
Thomas Röhler tok ledelsen med 86,68. I andre runde kastet egypteren Ihab Abdelrahman sesongbeste med 88,99. Yego fikk dødt første kast og med 82,45 i andre runde holdt han femteplass før runde tre. I sitt tredje kast nådde Yego 92,72, ny afrikansk rekord og kun 8 cm fra mesterskapsrekorden til Jan Železný fra 2001. Železnýs 14 år gamle mesterskapsrekord har ingen i verden matchet i noen konkurranser siden. Yego plasserte seg som tidenes tredje beste kaster på alle tiders-listene. I den fjerde runden la Pitkämäki seg mellom egypteren og tyskeren med 87,64. Verken Röhler eller noen andre klarte å ta bronsemedaljen fra finnen.


== Rekorder ==
Før konkurransen var rekorder og bestenoteringer som følger:


== Kvalifiseringskrav ==


== Program ==
Alle klokkeslett er lokal tid (UTC+8)


== Resultater ==


=== Kvalifisering ===
Kvalifisering: Direktekvalifiseringskrav 83,00 m (Q) eller ellers de tolv beste utøverne (q).


=== Finale ===
Finalen ble avholdt fra kl. 19.05.


== Referanser ==
Hapax legomenon

Et hapax legomenon (flertall: hapax legomena) er et ord som kun forekommer én gang innenfor en viss kontekst, enten i et helt språk, innenfor alle verkene til en spesifikk forfatter, eller en enkelttekst. Ordet blir noen ganger brukt feil for å beskrive et ord som forekommer kun i en kontekst i ett av en forfatters verk, selv om det forekommer flere ganger innenfor det verket. Hapax legomenon er en translitterasjon fra det greske ordet ἅπαξ λεγόμενον, som betyr «(noe som) blir sagt (bare) en gang».De relaterte ordene dis legomenon, tris legomenon og tetrakis legomenon refererer til doble, triple og firedoble hendelser, men blir ikke brukt like mye.
Hapax legomena er relativt vanlige, slik som Zipfs lov forutsier. Den sier at et ords hyppighet i en tekst er proporsjonal med forekomst-rangeringen, det vil si at det nest mest brukte ordet er halvparten så vanlig som det mest brukte ordet, det tredje mest vanlige ordet er halvparten så vanlig som det nest vanligste, også videre. For større tekster er mellom 40 % og 60 % av ordene hapax legomena, og rundt 10 % til 15 % er dis legomena.Hapax legomenon viser til hvor mange ganger et ord forekommer i en tekst, og ikke til ordets opphav, eller hvor ofte det forekommer i tale.


== Referanser ==